google/wiki40b huggingface dataset:
Eloy

1969-1975

Eloy ble grunnlagt av Frank Bornemann (gitar, harmonica, perkusjon), Erich Schriever (vokal, keyboard), Manfred Wieczorke (gitar, bass, vokal), Helmuth Draht (trommer), og Wolfgang Stöcker (bass). De tok deres bandnavn fra det futuristiske menneskelige løpet i romanen Tidsmaskinen av H.G. Wells og ga ut den første singelen «Daybreak» i 1970. Året etter kom deres debutalbum Eloy. Denne utgivelsen var preget av konvensjonell hardrock med politiske meninger, og er en uregelmessighet i bandets katalog. Erich Schriever, som var ansvarlig for bandets politiske tekster forlot dem rett etter utgivelsen av albumet og det samme gjorde Helmuth Draht, som ble erstattet av Fritz Randow (trommer).
Utgivelsen av Inside i 1973 gjorde bandet til et fullverdig progrockbasert band. Etter albumet, som solgte godt, forlot Wolfgang Stöcker bandet og ble erstattet av Luitjen Janssen (bass). Utgivelsene Floating (1974) og Power and the Passion (1975) økte Eloys anseelse og suksess. Det sistnevnte albumet ble innspilt med en ekstra gitarist i Detlev Schwaar, og er gruppens første konseptalbum. Til tross for suksessen brøt gruppen opp i 1975 på grunn av indre splittelser angående hvilke retninger bandet burde ta. Noen medlemmer ville fortsette med virtuøse konseptalbum innen progrock, mens andre ville ha en mer tilbakeholden tilnærmelse.

1976-1979

Eloy gjennomstod allerede i 1976 med Frank Bornemann som produsent og den kreative kraften bak bandet, som fikk nye medlemmer i Klaus-Peter Matziol (bass, vokal), Detlev Schmidtchh3en (keyboard, vokal), og Jürgen Rosenthal (trommer, vokal). Det var med denne medlemmsrekken Eloy ble den mestselgende tyske gruppen til da, med forseggjorte konseptalbum som Dawn (1976) og Ocean (1977). I 1978 ble Eloy Live utgitt og i 1979 kom Silent Cries and Mighty Echoes, som er gruppens mestselgende album.

1980-1989

Schmidtchhen og Rosenthal sluttet etter utgivelsene og ble erstattet av Hannes Folberth (keyboard, vokal) og Jim McGillveray (trommer). Gruppen fikk også en ekstra gitarist i Hannes Arkona. Denne medlemsrekken utga Colours i 1980, som banet vei for gruppens tilnærming mot hardrock igjen. Utgivelsene Planets (1981) og  Time to Turn (1982) var to deler av et science fiction-basert konseptalbum og som grunnla gruppens tiltagende dominans av keyboard. Eloy ga så ut Performance (1983) og Metromania (1984) for så å bli splittet igjen grunnet musikalske uenigheter etter en serie med avslutningskonserter i England. Eloy gjenoppstod nok en gang i 1988, denne gang med en duo bestående av Frank Bornemann og den allsidige instrumentalisten Michael Gerlach. De ga ut albumet Ra samme år, med samme lydbilde som fra Colours (1980).

1990-

Ra ble etterfulgt av Destination (1992). Begge disse albumene solgte godt og klatret på de tyske albumlistene. Flere av de tidligere Eloy-medlemmene gikk sammen i 1993 for å spille inn eldre låter til samlealbumene Chronicles I (1993) og Chronicles II (1994). I 1994 ga bandet sammen med den tidligere bassist og vokalist ut Klaus-Peter Matziol The Tides Return Forever. Denne trioen ga i 1998 ut albumet Ocean 2: The Answer, som hadde med en ny trommeslager i Bodo Schopf.
Hjertesølje

Hjertesølje er en hjerteformet sølje. Små hjertesøljer kalles ofte hjertespretter. De fleste hjertesøljer er laget i sølv, men hjertesøljer har også vært laget i gull og i kobberlegeringer. De eldste hjertesøljene er støpt, men hjertesøljer kan også være skåret ut av plate eller laget i filigran. De har gjerne vedheng. Nyere hjertesøljer kan også være stanset ut av sølvblikk.
Hjertesøljer har ofte en krone og eller to motstående fugler på toppen. Både selve hjerteformen og de to fuglene kan ha vært kjærlighetssymboler, og hjertesøljer har nok ofte vært bruk som kjærlighetsgaver. 
Fra middelalderen er det kjent hjertesøljer i gull fra flere steder i Europa, og i Trondheim er det funnet en støpeform til hjertesølje i et brannlag som er datert mellom 1598 og 1681. Hjertesøljer har vært brukt over hele landet. Det har vært store lokale variasjoner i form, og flere av de norske hjertesøljene har klare paralleller i hjertesøljer brukt i Sverige og i Nord-Tyskland. De færreste, eldre hjertesøljer er stemplet, og det kan tyde på at det har vært stor produksjon av slike søljer utover på bygdene.
Mitsunori Yoshida

Japans herrelandslag

Mitsunori Yoshida spilte 35 landskamper for Japans herrelandslag.
Eupalelius

Utbredelse

Artene er endemiske for Madagaskar.
Torvhus

Torvhus var nødvendig i de deler av landet der torv ble benyttet til brensel. Torvtaking var ei arbeidsonn om våren, slik at torva kunne tørke i de mest nedbørsfattige ukene på forsommeren. Deretter måtte torva i hus, og vanligvis ble den tatt inn i et torvhus. 
Torv tok mer plass enn ved og trakk lettere vann, så den måtte beskyttes mot regn og snø. De fleste steder langs kysten falt det normalt lite snø. Konstruksjonen ble ofte lettere i materialbruken.
Der der var mye og flat stein kunne det hende at den mest værutsatte sida ble forsterket med en dobbel steinmur. Denne ga ly for været og slapp samtidig gjennom luft, slik at tørkingen kunne fortsette.
Brenning av torv er i dag lite utbredt, men kan kanskje oppleve en liten renessanse i disse miljøtider.
Payex

PayEx er et privateiet konsern innen finanssektoren med hovedkontor på Visby, Gotland, Sverige.
Selskapet ble startet som Faktab AB i 1972 av Max Hansson. Payex har i dag 500 ansatte og foruten på Gotland, kontorer også i Stockholm, Oslo, København og Helsingfors.
Payex tilbyr betalingsløsninger på Internett, på mobiltelefon og i ordinære butikker.  I tillegg administrative tjenester som fakturering, betalingsoppfølging og inkasso. Selskapet er godkjent som kredittselskap av Finansinspektionen i Sverige og tilbyr også finansielle tjenester som factoring og delbetaling.
Tjenesten PayEx Konto opphører i Norske kroner og valutaer DKK, EUR, GBP og USD 31.12.2017 på grunn av økte krav om å forhindre hvitvasking av penger og finansiering av terrorisme, og på grunn av vanskeligheter med å identifisere utenlandske brukere.
Norgesmesterskapet på ski 1925

Hovedlandsrennet (NM) på ski 1925 ble arrangert i Trondhjem fra 5. til 8. mars 1925. Bare menn deltok.
Heinrich August Grosch

Bakgrunn

Grosch var født og oppvokst i Lübeck i Tyskland hvor faren var klokker i Petri kirke. 27 år gammel kom han til København og begynte å studere ved Det Kongelige Danske Kunstakademi.

I Danmark og i Norge

Etter Kunstakademiet forsøkte Grosch seg på flere områder for å forsørge seg selv og familien. Han hadde giftet seg i København og fikk etter hvert flere barn. Grosch tok oppdrag som teatermaler og malte panoramaer fra dansk historie. Han satte seg inn i akvatintteknikken og utførte trykk etter malerier fra Christian August Lorentzen og Erik Pauelsens reiser i Norge. Men dette var ikke nok til å klare seg på og han gikk konkurs i 1805.
Noen år senere, i 1810, mottok han støtte av Frederik VI til å reise til Norge og han utførte flere tegninger på reisen. Etter en kort retur til København tok han med seg familien og bosatte seg i Fredrikshald. Her opprettet han en tegneskole før han flyttet til Christiania i 1817.
Han var medstifter av Den kongelige Tegneskole i Christiania i 1818 og arbeidet som tegnelærer ved skolen fra 1819 til 1840, da han gikk av nesten 78 år gammel. Han søkte Stortinget om pensjon, men dette ble avslått. Sønnen betalte faren pensjon av egne midler og lot han leve i den tro at den var blitt innvilget av det offentlige.
Alle Menn

Alle Menn var et norsk ukeblad som første gang ble utgitt i 1929 av Forlagshuset som kriminalheftet Mystikk. I 1945 ble navnet endret til Alle Menns Blad, som ble en mer sexfylt magasinvariant med månedlige utgivelser. I 1962 endret igjen bladet navn til Alle Menn, og det ble frem til 1974 gitt ut av Gyldendal Norsk Forlag. Bladet gikk inn i 2006.

1929-1945

Mystikk - Magasinet for detektivhistorier og fantastiske hendelser, som ble utgitt ukentlig frem til 1943, inneholdt de første årene kun én kriminalfortelling, illustrert med tegninger, som var oversatt fra engelsk. Mot slutten av 1930-tallet kom bladet med en hovedhistorie og flere kortere noveller. I 1943 fikk bladet undertittelen Et blad for alle menn og tegneserier, småreportasjer og bladet Frimerkesamler'n kom med, før Mystikk måtte ta en pause på grunn av krigen. Det ble gitt ut fire utgaver av Mystikk i 1945, før det skiftet navn til Alle Menns Blad.

1945-1962

Alle Menns Blad ble gitt ut fra august 1945, uten annen forskjell fra de fire foregående det året enn logoen. På begynnelsen av 1950-tallet begynte det å komme fotografier, flere tegnede illustrasjoner, westernfortellinger, reportasjestoff og en serie som het «Gamle norske kriminalsaker». I 1954 ble bladet solgt til Romanforlaget, og i 1961-62 ble fire noveller fra Ian Flemings Spionen som elsket meg for første gang trykt på norsk.

1962-2006

I desember 1961 ble Alle Menns Blad kjøpt opp av Gyldendal Norsk Forlag, som da også eide Alle Kvinners Blad, og fra nummer 8 i 1962 endret bladet navn til Alle Menn. Samme år ble spalten «Lykkepiken» startet opp, med bilde av en lettkledd kvinne i svarthvitt. I nummer 5 i 1966 kom Alle Menn, som det første bladet i Norge, med midtsidepike i farger. Spalten «Piker med futt» kom etterhvert med bilder og intervjuer av kvinner med en spesiell bakgrunn - deriblant Åse Kleveland, Inger Lise Andersen og Grynet Molvig - og bladet trykte kriminalnoveller som var valgt ut av Alfred Hitchcock.
Fra midten av 1970-tallet begynte bladet å inneholde flere bilder av nakne kvinner og færre noveller, og fra nummer 40/41 i 1979 ble bladets satsningsområde sex med flest mulig bilder av kvinner i minst mulig klær, og en ny spalte med lesernes egne sexopplevelser. I perioden mellom 1989 og 1993 ble det gitt ut et todelt spesialprodukt, Alle Menn Spesial, med to forsider med titlene «Spesial» og «Action».
I 2004 endret Alle Menn igjen profil til et reportasjeblad for menn, og i 2006 ble siste nummer av bladet utgitt.
Salgstrofeer i musikkbransjen i Norge i 1998

Oversikt over musikkalbum og singler som solgte til platina eller gull i Norge i 1998.
Havfruene i Drøbak

Havfruene i Drøbak er tre skulpturer utført av Reidar Finsrud, som er støpt i bronse. Havfruene ble avduket i Drøbak båthavn 10. april 1999. Ingeborg Lane har donert pengebeløpet som finansierte havfruene i Drøbak.
Casa de Piedra-demningen

Casa de Piedra-demningen er en demning med vannkraftverk i elva Colorado i det sørvestlig-sentrale Argentina, provinsen Río Negro. Anlegget stod ferdig utbygget i 1996, og vannkraften startet produksjon samme år.
Vannkraftverket har installert vannkraftproduksjon på maksimalt 60 MW fordelt på to turbiner, med en midlere årsproduksjon på 240 GWh.
Demningen er en gravitasjonsdam i betong. Reservoaret er på 360 km² areal, og oppdemmede vannvolumer er inntil 4.000 millioner m³.
Hwanung

Skapelsesmyten

Ifølge Danguns skapelsesmyte kom Hwanung ned fra himmelen, fordi han lengtet etter å leve på jorda blant daler og fjell. Hwanin lot Hwanung og 3000 hjelpere forlate himmelen, og de steg ned til jorda ved et sandeltre på Paektufjellet, som da het Taebaekfjellet (태백산; 太伯山). Der etablerte Hwanung Sinsi (신시; 神市, «Guds by») og gav seg selv tittelen «himmelkonge».
I en hule i nærheten bodde en bjørn og en tiger, som hver dag kom til treet for å be Hwanung om å skape dem om til mennesker. En dag gav Hwanung bjørnen og tigeren tjue hvitløk og en bunt burot, og gav dem beskjed om å bare spise den hellige maten og holde seg unna solskinn i hundre dager. Da ville de bli mennesker.
Bjørnen og tigeren sa seg enige i dette og dro tilbake til hula. Tigeren var så utålmodig og sulten at den gav opp etter 20 dager. Bjørnen ble værende og på den 101. dagen ble den omdannet til en vakker kvinne. Bjørne-kvinna (Ungnyeo; 웅녀; 熊女) var takknemlig og gav Hwanung gaver. Hun følte seg ensom og bad Hwanung om et barn. Hwanung ble beveget av hennes bønner, og tok henne til sin kone. Snart fødte hun en sønn, Dangun Wanggeom.
Navnet har to betydninger «alterprins» eventuelt «høyesteprest», eller «sandeltre». Dangun kom til slutt til P'yongyang og etablerte Gojoseon.
Turban

Turban er en hodebekledning som består av et langt, smalt tøystykke som blir viklet omkring hodet, gjerne over en kalottliknende lue, og tradisjonelt særlig båret av menn i India, Iran og Tyrkia. Turbanliknende hodeplagg ble også båret i Europa på 1400-tallet, i form av såkalte chaperoner, og som moteplagg for kvinner på 1900-tallet. Der er flere måter å binde turbanen på. Mannlige sikher forventes å bære turban.
Ordet turban stammer fra de persiske ordene for «bind» og «vikling» og er en sammenblanding med det tyrkiske tülbend som også brukes om tulipan.
Bruk av turban er forbundet med religionen sikhismen.
Chris Marker

Illustratør

Som illustratør hadde han et alter ego i form av en orange katt som opptrådte fast i den franske avisen Liberations spalter.

Filmskaper

Hans første film var Olympia 1952, som handlet om de olympiske vinterlekene i Helsinki. Han er registrert som filmregissør på minst 62 filmer, hvorav flesteparten er dokumentarer og/eller kortfilmer. Imidlertid arbeidet han ofte i kreative kollektiver der kunstnerfellesskapet alternerte mellom fagfunksjonene, og ikke var opptatt av hvem som fikk æren for hvilken del av arbeidet. I tillegg var han ofte den som tok initiativet til filmprosjekter og tilrettela for at prosjektene ble realisert, uten å ha konkrete eller klart definerte oppgaver på filmsettet.
Blant hans mest kjente filmer utenfor den franskspråklige verden er La Jetée fra 1962, som var grunnlaget for Terry Gilliams film Twelve Monkeys fra 1995.

Ettermæle

Markers bortgang ble kjent gjennom to twitter-meldinger. Den ene ble postet av Jean-Michel Frodon, som er en kjent filmanmelder i Frankrike. Den andre twitter-meldingen ble lagt ut av Gilles Jacob, som i 2012 var leder for Filmfestivalen i Cannes. I sin twitter-melding omtalte Jacob den nylig avdøde som «Nysgjerrig sjel, utrettelig filmskaper, katteelskende poet, videokunstner, tilbaketrukket personlighet, enormt talent».
Dawn of the Planet of the Apes

Handling

Caesars utvikling fra å være en vanlig ape til å få menneskelig intelligens ble fulgt i Rise of the Planet of the Apes. Nå er han leder for en voksende nasjon av genetisk utviklede aper som blir truet av en gruppe mennesker som har overlevd et virus som herjet verden et tiår før. Fred oppstår, men den viser seg å bli kortvarig når menneskene gjerne vil gjeninnta rollen som den regjerende arten på jordkloden.
Joker (Norsk Tipping)

Joker er et spill fra Norsk Tipping. Spillet ble innført i mai 2000 og tok opp arven etter Pengelotteriet. Spillet trekkes to ganger i uken med overføring på NRK1.
Biassini

Transport

Ruta 31 forbinder Biassini med Salto by og Albisu.
James F. Byrnes

Biografi

Under sin tid i representantenes hus hadde han et nært samarbeid med daværende president Woodrow Wilson. Han hadde senere også et nært samarbeid med president Franklin D. Roosevelt, som han også fikk et personlig vennskap til. Byrnes ble regnet som en av de mektigste innen amerikansk innenriks– og utenrikspolitikk på 1940-tallet. Etter at han hadde forlatt høyesterettsdomstolen i 1942 ledet han Roosevelts Office of Economic Stabilization. I 1943 ble han også leder for War Mobilization Board.
I 1944 var Byrnes nær å bli utnevnt til USAs visepresident, men møtte motstand fra fagforeningene fordi han ble ansett å være for konservativ. Det talte også mot hans fordel at han hadde konvertert fra katolisismen til protestantismen, og at han var imot raseintegrering, noe som gjorde at han ble dårlig likt av den svarte befolkningen. Det kunne virke som om Roosevelt lot, eller oppfordret, lederne i Det demokratiske partiet i å spre ryktet om at Byrnes skulle møte motstand fra svarte og katolikker ettersom presidenten ikke ville ha han. I stedet ble Harry S. Truman valgt til å bli Roosevelts visepresident. Byrnes fulgte likevel Roosevelt til Jaltakonferansen tidlig i 1945.
Etter at Truman ble utnevnt til ny president utnevnte han Byrnes til utenriksminister den 3. juli 1945. Truman hadde forståelse for at Byrnes var skuffet over at han selv hadde vært så nære presidentposten, og Truman ga uttrykk for at det var grunnen til at han gav Byrnes kabinettposten som utenriksminister. Andre grunner til at Byrnes ble utnevnt kan ha vært hans fremtredende plass i innenrikspolitikken under flere år, samt at han hadde deltatt under Jaltakonferansen. Byrnes deltok for øvrig også ved Potsdamkonferansen, og spilte en viktig rolle i avgjørelsen om å ta i bruk atombomber mot Japan mot slutten av andre verdenskrig.
Hans relasjoner til Truman var dårlige i begynnelsen av sin periode, ettersom Byrnes ønsket å styre utenrikspolitikken på egen hånd uten å informere eller rapportere til presidenten. Truman ga ham en reprimande etter Byrnes deltakelse i utenriksministerkonferansen i Moskva i slutten av 1945, og etter dette fungerte forholdet tilsynelatende godt. I 1946 ble Byrnes utnevnt til Årets person av magasinet Time. I januar 1947 sa han fra seg sin stilling som utenriksminister som følge av spenninger innad i Trumanadministrasjonen. Etter dette var han guvernør i hjemstaten Sør-Carolina i perioden 1951 til 1955, hvor han i kraft av sin stilling kritiserte høyesterettens avgjørelse i Brown mot skolestyret. På 1960-tallet byttet han for øvrig fra Det demokratiske partiet til Det republikanske partiet.
Should've Known Better

Should've Known Better var vinnersangen i Dansk Melodi Grand Prix 2012, sunget av Soluna Samay. Sangen ble derved valgt til å representere Danmark ved Eurovision Song Contest 2012 i Aserbajdsjan. Sangen er skrevet av Remee og Isam Bachiri, og den ble produsert av Chief 1. 
Sangen handler om savn og om å verdsette det man har. Singlen har ligget som nummer en på hitlisten, og har fått gull for 15 000 solgte downloads.
Prionoplus

Utseende

En stor, brun trebukk. Kjevene er ikke påfallende forstørrede. Antennene er ganske tynne og omtrent så lange som kroppen. Pronotum er kledt med tett, ullaktig, brungul behåring. Dekkvingene er mørkbrune med et lyst nettmønster.

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse

Arten er utbredt på New Zealand.
Homsepatruljen

Homsepatruljen er en norsk reality-TV-serie som gikk på TV3 fra 2004 til 2012. Serien bygger på et amerikansk konsept der fem utpregede homofile menn fiffer opp heterofile menn både i klesstil, livsstil og utseende. Den norske versjonen hadde premiere på TV3 den 9. september 2004.
Den amerikanske versjonen heter Queer Eye og har gått siden 2003. Flere land har lagd sine egne versjoner, blant annet Sverige og Danmark.
Smart Fortwo

Smart Fortwo er en småbil produsert av det tyske selskapet Smart, som eies av DaimlerChrysler. Bilen blir laget i Smartville i Frankrike. Den er produsert fra 1998 og frem til i dag. Bilen kan leveres med en 800 cm³ dieselmotor på 45 hk eller en 1,0 liters bensinmotorer som yter fra 61 til 98 hk.
Lek (tidsskrift)

Lek er et mykpornografisk tidsskrift som blir gitt ut kvartalsvis av MP House. Bladet hadde sin første utgivelse i 1971, og inneholdt erotiske bilder og noveller. Bladet har etterhvert fått et mer pornografisk innhold med bilder av amatører og profesjonelle modeller. Lek fikk en økende popularitet da Linda Johansen ble redaktør for bladet i 1993.
Den atlantiske orkansesongen 2008

Den atlantiske orkansesongen 2008 pågikk offisielt fra 1. juni 2008 til 30. november 2008. Historisk sett dannes de aller fleste tropiske syklonene i denne perioden av året. Orkansesongen startet noe tidlig med den tropiske stormen Arthur som ble dannet 30. mai utenfor kysten av Belize.

Orkanen Paloma

Et uværsområde i Det karibiske hav organiserte seg 5. november til tropiske lavtrykk 17 utenfor Nicaragua. Dagen etter ble lavtrykket oppgradert til Orkanen Paloma.
Impress Watch

Impress Watch er en japansk IT-nettavis. Den ble offisielt startet opp i 1. februar 1996, og ble på den tiden sendt over e-post. Selskapet eier flere andre nettsider som spesialiserer seg innen diverse emner. For eksempel dekker Game Watch nyheter om videospill.
Nobuosciades

Utseende

Middelsstore, tettbygde, matte, lyst brunlige trebukker. Antennene er tynne og noe lengre enn kroppen. Pronotum er bredere enn langt, med liten tann noe bak midten av hver side. Dekkvingene er mer eller mindre jevnbrede, med to eller tre rader av avlange knøler som danner uregelmessige lengderibber.

Utbredelse

Slekten er kjent fra Japan (Ogasawara-øyene) og fra øyer i det vestlige Stillehavet (Guam og Marianene).
Tidenprisen

Tidenprisen er en skjønnlitterær pris utdelt av Tiden Norsk Forlag siden 1996. Prisen skal gå til en forfatter som «gjennom sine utgivelser har forent litterær kvalitetsbevissthet med evne og vilje til å kommunisere med et lesende publikum». Den ble foreløpig siste gang utdelt i 2004.
Pengegarantisaken

Pengegarantisaken er en politisk sak i Hedmark fylkeskommune i 2012 som førte til at to av fire medlemmer av det styrende fylkesrådet trakk seg, samt fylkessjefen for næring og nyskaping. Fylkesrådet er valgt av fylkestinget, og leder den daglige administrasjonen av fylket.
Bakgrunnen var en pengeutdeling til Hamar-selskapet Scan4News, som av fylkesrådet 17. april ble tildelt to millioner i 2012, mot Senterpartiets stemme. De fikk også en garanti på fire millioner de to neste årene. 2. mai kunne Østlendingen avsløre at fylkessjef for næring og utvikling, Ingrid Lauvdal, allerede 10. februar hadde sendt en e-post til EU-organisasjonen Eurostar og garantert for seks millioner kroner til Scan4News. E-posten ble skrevet i såmråd med fylkesrådsmedlemmet Eva Arnseth. Dagen etter tok Arnseth ansvar for at det var blitt gjort feil i behandlingen, og trakk seg som fylkesråd.
3. mai kunne Hamar Arbeiderblad fortelle at også fylkesrådsleder Njål S. Føsker var klar over at garantien ble gitt i februar, etter å ha fått tak i e-poster som gikk mellom Føsker og daglig leder i Scan4News, Frode Iversen. Føsker hadde i intervju med Østlendingen dagen før avvist at han var klar over noen pengegaranti så tidlig. Mandag 7. mai trakk både fylkessjef Ingrid Lauvdal og fylkesrådslederen seg fra sine stillinger.
Etter at Føsker trakk seg ble det etablert nytt fylkesråd i Hedmark, med Per-Gunnar Sveen som ny fylkesrådsleder. Fylkestinget vedtok at saksforløpet skulle granskes, men allerede før granskingen var ferdig vedtok det nye fylkesrådet i Hedmark å omgjøre vedtaket og trekke støtten. 
Fylkesrådet ble kraftig kritisert for å ha gransket seg selv i stedet for å vente på ekstern granskning og for å ha opptrådt som gransker, saksbehandler og besluttende myndighet i samme sak.
Den eksterne granskningen utført av Hedmark Revisjon konkluderte med at det opprinnlige vedtaket var gyldig, og Hedmark fylkeskommune har i ettertid videreført støtten til prosjektet.